Ahvenanmaan väestö

Ahvenanmaan väestö oli vuonna 2023 30 541 henkeä, jotka asuvat yhteensä 60 saarella. Ruotsinkielisten osuus väestöstä on 85,4 %, suomenkielisten 4,5 % ja vieraskielisten noin 10 %. Naisten osuus maakunnan väestöstä on 50,4 %. Maakunnan väestöstä noin 40 % asuu Maarianhaminassa. Ahvenanmaalla on voimassa kotiseutuoikeusjärjestelmä (hembygdsrätt). Henkilöllä tulee olla kotiseutuoikeus, ennen kuin on mahdollista omistaa kiinteää omaisuutta saarella, äänestää maakuntapäivävaaleissa tai harjoittaa elinkeinoa.

Vuonna 2021 Ahvenanmaan bruttokansantuote henkeä kohden (44 487€/asukas) oli jonkin verran Suomen keskiarvoa (45 285€/asukas) pienempi ja samaa luokkaa Pohjanmaan maakunnan (44 715€/asukas) kanssa.

Ahvenanmaan asutuksen historia

Ensimmäisten ihmisten arvioidaan saapuneen Ahvenanmaalle noin 4200 eaa. Nämä olivat idästä saapuneita kampakeraamista kulttuuria edustaneita metsästäjä-keräilijöitä, jotka asuivat alueella kausiluotoisesti. Pysyvä asutus alkoi noin vuonna 2500 eaa. uuden lännestä suuntautuneen maahanmuuton myötä.Historia - Historian virstanpylvätä  Ahvenanmaalta, Jomalan Jettbölestä on löydetty Suomen ainoa säilynyt kivikautinen luuranko, joka on haudattu sikiöasentoon. Pronssikaudella läntisen pronssikulttuurin ydinalue rajoittui Ahvenanmaalle ja Suomen rannikolle Porvoon- ja Lapuanjokien välilleEtälukio: Muuttuvat uskomukset .

Ahvenanmaan paikannimistön perusteella on arvioitu, että alueella on asunut suomenkielistä väestöä keskiajalle saakka. Useiden Ahvenanmaan paikannimien uskotaan pohjautuvan suomenkielisistä nimimuodoista. Keskiajalta alkaen Ahvenanmaalle ja ulkosaaristoon on muuttanut kalastajia, jotka ovat säilyttäneet suomen kielen parin sukupolven ajanV. Voionmaa: Suomen uusi asema, Ahvenanmaan kysymys, 1919.. Viimeisimmät kalastajat muuttivat alueelle Turunmaalta 1800-luvulla. Heidän jälkeläisensä muodostivat suomenkielisen väestönosan 1900-luvun alkupuolella. Vuonna 1910 Ahvenanmaalla asui vajaa 900 suomenkielistä.

 Ahvenanmaan suomenkieliset 

Suomenkielisiä maakunnassa asui 1 354 eli 5,0 prosenttia (2006).Tilastokeskus - väestörakenne  Suomenkielinen väestönosa on hieman kasvamassa. Nykyisin suurin osa suomenkielisistä asuu Maarianhaminassa ja Brändössä, joista Brändössä suomenkielisiksi rekisteröityneitä on yli 10 %. (Maarianhaminassa 5,6% suomenkielisiä.) Suomenkielinen toiminta on Ahvenanmaalla vähäistä. Suomenkielisten yhdistys Ahvenanmaalla on Ahveniset ry, joka pyrkii muun muassa tuomaan Ahvenanmaan kirjastoihin lisää suomenkielisiä kirjallisuutta ja lapsille suomenkielisiä satutunteja. Yhdistys on kasvava ja saa koko ajan uusia jäseniä, varsinkin nuorista saarelle mantereelta muuttavista perheistähttp://www.sr.se/cgi-bin/sisuradio/nyheter/artikel.asp?artikel=624720. 

Ahvenanmaa määritellään itsehallintolailla yksikielisesti ruotsinkieliseksi alueeksi. Suomea opetetaan valinnaisena oppiaineena ja sitä pyytäville järjestetään äidinkielen opetusta suomeksihttp://www.om.fi/tulostus/13087.htm . Suomen kansalaisilla on kuitenkin oikeus asioida valtion viranomaisissa ja oikeusistuimissa suomeksi. Kunnallisissa viranomaisissa vastaavaa oikeutta ei ole. 

Luterilaisella kirkolla ei ole Ahvenanmaalla omaa suomenkielistä seurakuntaa, mutta Maarianhaminan evankelis-luterilaisessa seurakunnassa järjestetään suomenkielistä toimintaa, kuten suomenkielisiä jumalanpalveluksiahttp://www.evl.fi/srk/mariehamn/finska.htm .

 Lähteet

Aiheesta muualla
Ahvenanmaan suomenkieliset MOT-ohjelmassa
Vaunu: Timo Soini Ahvenanmaalla

Väestö
Luokka:Suomen väestö